Document ID: /roh_data/filtered/fineweb-2-filterrobots_roh.jsonl.gz/41115

Il cumportament en connex cun la pandemia da corona chaschuna savens conflicts en il conturn privat. Tenor ina retschertga da la SRG/SSR han gia 62% dals dumandads fatg questa experientscha. Radund in quart haja perquai gia rut giu in contact. Persunas che na veglian betg sa laschar vaccinar, sajan pli savens stadas involvidas en ina dispita che quellas, che sajan prontas da sa laschar vaccinar. Quai ha ditg il manader dal studi, Michael Hermann da l’institut demoscopic Sotomo.
Plinavant polariseschian las mesiras da corona pli fitg persunas pli giuvnas che pli veglias. Per la retschertga da la SRG/SSR èn las respostas da passa 23'000 persunas vegnidas evaluadas. Ella è vegnida fatga l’entschatta dal mais en l’internet.